
Virksomhetsbeskrivelse
Vedlegg til 

Årsberetning 2005
for

Nitor AS

Org. nr. 986 163 905
NITOR AS har som målsetting å gi tilrettelagt arbeid og kvalifisering basert på tiltaksdeltakernes ønsker, muligheter og forutsetninger. Selskapet tilrettelegger forholdene slik at deltakerne kan prøve ut og utvikle sine ressurser ut fra en målsetning om videreføring til et ordinært arbeid og/eller skole/utdanningsinstitusjon.
Selskapet er tiltaksarrangør for Aetat for det antall plasser det er inngått avtale om, og i henhold til forskrift om arbeidsmarkedstiltak §3.1 - Arbeidspraksis i skjermet virksomhet, §6.1 – Arbeid med bistand og §7.1 – Varig tilrettelagt arbeid.
Selskapet gir tilbud om generelle sysselsettingstiltak inklusive attføring og rehabilitering. Tilbyr kvalifiseringstiltak gjennom lærlingordningen og gir tilrettelagt arbeidstilbud for utviklingshemmede og personer med psykiske hindringer.

Selskapet er organisert med en administrasjonsavdeling 1 og 6 fagavdelinger, hvorav fire med hovedsaklig statlig finansieringsgrunnlag (avd. 2,3,4 og 6), og to med hovedsakelig kommunalt finansieringsgrunnlag (avd. 5 og 7)
Avdeling 1. Administrasjon

Administrasjonen har vært bemannet med 4 fast ansatte og en kontorlærling.  Administrasjonen har benyttet endring i tiltakene VTA og APS til å planlegge og igangsette driften av Losby besøksfjøs, igangsette midlertidig drift av Losby gårdskafé, og etablere området Skogpleie og linjerydding.  Administrasjonens ansatte har foretatt inntaksavklaring og individuell veileding av 22 personer med psykisk utviklingshemming eller annet tilsvarende bistandsbehov, 19 ordinære lærlinger og 44 andre deltakere har i perioden januar – desember 2005 hatt oppfølging fra administrasjonsavdelingen, hovedsakelig ungdommer gjennom Fylkeskommunens Oppfølgingstjeneste og sosialt yrkeshemmede på hospitering og arbeidspraksis.  
I juni 2005 ble selskapets første web side www.nitor.no etablert.  Denne har fungert over all forventning og er blitt selskapets ansikt utad og en hovedlink til både deltakere, eventuelle oppdragsgivere og samarbeidsparter for øvrig.  I følge Web Sever Statistics hadde siden et besøk på 460 pålogginger i juni 2005.  Etter dette har besøket vært stigende til et gjennomsnittlig besøk på over 3600 pålogginger pr mnd.  
Avdeling 2. VTA - Varig tilrettelagt arbeid

Etter søknad fikk Nitor innvilget 15 nye VTA plasser fra mars 2005.  Tiltaket er nå godkjent for inntil 25 arbeidstakere og 5 arbeidsledere.  Virksomhetsområdet Godbiten kantine og bakeri har hatt full bemanning med 10 arbeidstakere og 2 arbeidsledere gjennom hele året.  Virksomhetsområdene Losby besøksfjøs og Ungskogpleie ble etter en utrednings- og etableringsfase igangsatt i oktober, med 3 arbeidsledere og 7 deltakere.  Det er forholdsvis stor interesse for de ledige arbeidstakerplassene i VTA, men de fleste aktuelle søkere ønsker en annen avtaleform og høyere lønn enn det som kan tilbys gjennom tiltaket Varig tilrettelagt arbeid.  For tiden har Nitor 8 ledige VTA plasser. 
	Resultatoversikt VTA – 2005 

	Tiltak godkjent for 25 arbeidstakere og 5 arbeidsledere

	Status i januar 2005

	10 arbeidstakere
	2 arbeidsledere

	Status ved utgangen av desember 2005

	17 arbeidstakere
	5 arbeidsledere


Avdeling 3. APS - Arbeidspraksis i skjermet virksomhet

Etter søknad fikk Nitor innvilget 10 midlertidige APS plasser fra juni 2005.  Tiltaket er nå godkjent for inntil 10 faste + 10 midlertidige plasser og 4 veiledere.  Antallet deltakere vil på grunn av rullerende inntak kunne være høyere enn det godkjente antall plasser 
For å kunne gi et godt tilbud til 20 APS deltakere, ble det foretatt en omorganisering av driften ved Kjenn opplæringssenter, Sesam barnepark og ved Hammer gamle skole, hvor veilederne fikk utvidet sine ansvarsområder.

Nitor har etter dette kunnet gi tilbud om arbeidstrening på til sammen 11 forskjellige arenaer innen APS tiltaket.  Etterspørselen om arbeidstreningsplasser og avklaring har fra Aetats side vært større enn gjennomstrømningen ved APS, noe som har medført at vi i samarbeid med Aetat har etablert venteliste for inntak på tiltaket.  Ventetiden er i gjennomsnitt 4 måneder fra innsøk til inntak.
	Resultatoversikt APS – 2005 

	Tiltak godkjent for 20 arbeidstakere og 4 arbeidsledere

	
	Antall innsøkte deltakere
	Ikke gitt 

tilbud
	Avklarte deltakere
	Deltakere under utredn.

	Status pr 31.12.2004
	17
	
	7
	10

	Status pr 31.12.2005
	45
	7
	25
	13


I løpet av 2005 hadde vi til sammen 45 deltakere innom APS ved Nitor. Av de 45 har 7 fått avslag på søknaden, eller har selv takket nei til tilbudet om APS plass, etter informasjonssamtalen. Ved årsskiftet er fortsatt 13 under avklaring. Det resterende antall (25) har blitt avklart i løpet av året 2005.
	Kort oversikt over resultat avklaring/ arbeidsutprøving

	16
	helt eller delvis arbeidsufør

	1
	ut i jobb

	1
	utdanning

	2
	videreført til Arbeid med bistand

	2
	uteblitt etter oppstart APS

	1
	langtids sykmeldt

	1
	etter avklaringsperiode vurdert til å være for dårlig til fortsettelse i APS

	1
	Flyttet til Oslo, overført Aetat Oslo

	25
	TOTAL


Avdeling 4. AB - Arbeid med bistand

Tiltaket er godkjent for 3 tilretteleggere, hvorav 1 som koordinator.  Målsettingen med AB-tiltaket i 2005 var å gi tilbud om arbeidsoppfølging til minst 30 deltakere på årsbasis.  Arbeidet går i hovedsak ut på kartlegging av arbeidstakernes hindringer i forhold til det ordinære arbeidsmarked.  For deretter å etablere arbeidstrenings- og oppfølgingsarenaer hvor deltakerne får en tilrettelagt veileding og oppfølging som på sikt skal kunne føre til ulike former for fast tilknytning til arbeidslivet.
	Resultatoversikt AB – 2005 

	Tiltak godkjent for 3 tilretteleggere og inntil 30 deltakere

	
	Antall innsøkte deltakere
	Deltakere avsluttet til uførepensj. rehab. m.v.
	Deltakere under utredning
	Deltakere under utredning som er i lønnet arbeid

	Status pr 31.12.2004
	24
	3
	21
	9

	Status pr 31.12.2005
	35
	7
	28
	23


Avdeling 5. Tilrettelagt arbeid

Avdelingen består av to arbeidsområder: 

Arbeidssenteret for personer med psykisk utviklingshemming og annet bistandsbehov.  Arbeidssenteret har gjennomgått en radikal endring i løpet av 2005.  Med bakgrunn i Helse og sosialutvalgets vedtak i sak 25/05 som medførte tilstrekkelig finansiering av Arbeidssenteret, har vi kunnet gå til fast ansettelse av 6 nye arbeidsledere og styrket den faglige oppfølging og kvalitetssikret utviklingen av arbeidssenteret i vesentlig grad.  Dette har gjort utslag i generell øket trivsel for ansatte og arbeidstakere og gitt oss muligheten til i større grad enn tidligere kunne drive med utvikling av egne produkter.
Etableringen av to nye VTA-avdelinger har ført til følgende endring fra og med oktober 2005. 5 arbeidstakere fikk tilbud og valgte å gå over til annet arbeid utenfor arbeidssenteret, og en arbeidstaker, født i 1940 har valgt å pensjonere seg.  

Det er gjort henvendelse til Lørenskog kommune v / Pleie og omsorgstjenesten med tilbud om å fylle de ledige plassene 
Arbeidsoppdragene har hovedsakelig vært forskjellige typer pakkeoppdrag, enkel produksjon for salg, samt service-, transport- og vedlikeholdsoppdrag i og utenfor kommunen.  Gjennom egne delprosjekter ved Blåkollen og Skulerudstua utfører arbeidstakerne også oppdrag som renhold av kommunale tjenestebiler, flytteoppdrag for sosialkontor og private samt henting, kapping, kløyving og pakking av ved for salg.
	Deltaker og arbeidsleder oversikt pr januar 2005

	Antall Arbeidstakere jan –sept 05 var 32
	Antall arbeidsledere og avdelingsledere 11,7 og 1,5

	Antall arbeidstakere vurdert etter bistandsbehov, dvs antall arbeidsledere pr arbeidstaker pr. januar og oktober

	Bistandsbehov 1 : 1
	Bistandsbehov 1 : 3
	Bistandsbehov 1 : 5

	4
	14
	14


	Deltaker og arbeidsleder oversikt pr oktober 2005

	Antall Arbeidstakere okt – des 05 var 26
	Antall arbeidsledere og avdelingsledere 11,7 og 1,5

	Antall arbeidstakere vurdert etter bistandsbehov, dvs antall arbeidsledere pr arbeidstaker pr. januar og oktober

	Bistandsbehov 1 : 1
	Bistandsbehov 1 : 3
	Bistandsbehov 1 : 5

	4
	13
	9


Fagsjef ved administrasjonen har også oppfølging av deltakere på arbeidsplasser utenfor Nitor og gjør etter henvendelse fra videregående skoler m.v. vurdering for mulig inntak av enkelt deltakere innen arbeidssenterets målgruppe.  Antall og fordeling er som følger:
	Antall arbeidstakere vurdert etter bistandsbehov, dvs antall arbeidsledere pr arbeidstaker.

	Tilrettelagt ordinært arbeid med bistand
	Personer under utredning og med bistandsbehov  ca 1 : 5

	16
	6


Til sammen 54 arbeidstakere med psykisk utviklingshemming eller annet bistandsbehov innenfor arbeidssenterets målgruppe har fått tilbud om arbeid eller arbeidsrelatert oppfølging i løpet av perioden.
Arbeidssenteret for personer med psykiske hindringer - LØA.

Det er gitt veileding, råd, avklaring og arbeidstrening til 40 personer ved Løa i 2005.  Av disse har 26 personer hatt arbeidstreningstilbud ved LØA eller i kombinasjon med andre arbeidsplasser via LØA.  14 personer har hatt oppfølging fra veilederne ved LØA for å komme til avklaring, samt fått oppfølging, motivasjon og hjelp til å komme i annet opplegg utenfor Nitor AS.  Ved LØA er det ansatt 2 veiledere med spesialkompetanse på arbeidstilrettelegging for personer med psykiske hindringer. 
	Resultatoversikt LØA 2004:

	Antall deltakere 40
	Antall arbeidsledere 2

	Daglig arbeidstilbud ved LØA
	Annet arbeids- eller undervisningstilbud
	Avklaring, rådgivning, veileding

	16
	10
	14


Avdeling 6. Kvalifisering

Kommunale lærlinger   19 lærlinger har hatt avtale med Lørenskog kommune gjennom Nitor AS.  Tilbudet følges opp av opplæringskonsulent ved Nitors administrasjon.
Nitor`s årlige arbeid med inntak og oppfølging av kommunens lærlinger er nyttig i sysselsettingsøyemed, da virksomheten brukes aktivt som et tilbud i en tiltakskjede overfor ungdom under 20 år, som har, eller er i ferd med å droppe ut av den videregående skole.  Lærlingordningen gir også nyttig rekrutteringsbistand innenfor kommunens barnehager, SFO og pleie og omsorgstjenesten.
	Resultatoversikt Lærlinger 2005:

	Antall lærlinger totalt 
	Inntak av nye lærlinger
	Antall avlagte fagprøver

	19
	8
	12


Yrkesforberedende kurs for fremmedspråklige, Omlegging av dette arbeidsfeltet ved Aetat tiltak i Oslo og Akershus (etableringen av NAV) medførte at denne formen for opplæring av fremmedspråklige ble overført til Aetat Intro fra og med annet halvår 2005.  Kursene har hatt løpende inntak etter hvert som ”gamle” kursdeltakere har kommet ut i praksis eller arbeid. Resultatoversikten gjelder andre halvår av kurset som ble igangsatt i august 2004 og videreført ut våren 2005. Kurset hadde oppfølging av 32 deltakere fra 14 forskjellige nasjoner.  Deltakerne har gjennom individuelle yrkesrelaterte løp med norsk og samfunnsopplæring, utarbeidet sine individuelle handlings- og karriereplaner.  21 deltakere eller 66%  av deltakergruppen gikk over til arbeid eller annen videre kvalifisering i løpet av kursperioden. 

	Resultatoversikt Yrkesforberedende AMO-kurs for fremmedspråklige  - 1 halvår 2005:

	Antall kursdeltakere
	Nasjonaliteter
	Antall i annen kvalifisering
	Antall i arbeid / annet

	32
	14
	3
	18


Motivasjon og arbeidstrening av sosialt yrkeshemmede SNU:
Virksomheten ble igangsatt i samarbeid med Tiltak og sosiale tjenester som et lavterskeltilbud for nye sosialklienter som møter ved fellesmottaket i Skårersletta 18, men har også blitt benyttet av personer som har lengre ”fartstid” ved Tiltak og sosiale tjenester.

Prosjektet har hatt økonomisk fundament i en kombinasjon av arbeidsmarkedstiltaket Praksisplass i ordinær virksomhet, arbeid for sosialhjelp samt prosjekt og driftsmidler fra Tiltak og sosiale tjenester og Nitor AS.

Hovedmålet har vært å gi et øyeblikkelig tilbud om arbeidspraksis, motivasjon, jobbsøking og evt. tilpasset kvalifisering for søkere av sosialhjelp.  
Prosjektet har gitt et løpende tilbud til 15 personer og inntaket har vært fortløpende.  Deltakerne har kunnet være i opplæring / praksis over en periode på inntil 3 + 3 mnd.  (eks. 3 mnd på arbeid for sosialhjelp og inntil 3 mnd på arbeidsmarkedstiltaket praksisplass i ord. virksomhet )

Ved utgangen av desember 2005 hadde prosjektet hatt tilmeldt 57 deltakere, hvorav 45 innenfor den tidsrammen som ble benyttet som evalueringsgrunnlag opp mot Tiltak og sosiale tjenester (juni – oktober)  22 deltakere, eller 49% ble av forskjellige grunner trukket ut av prosjektet av Tiltak og sosiale tjenester, og ikke vurdert i forhold til avklaring / oppnådd resultat.
Som grunnlag for vurdering av oppnådd resultat (dvs. 60 % av deltakerne er i arbeid eller tiltak og samtidig helt eller delvis ute av sosialhjelpsbudsjettet ved årets utgang) ble man stående igjen med 23 personer som skulle vurderes i forhold til måloppnåelsen.  Av disse nådde 14 personer, eller 61 % målet om å være i arbeid, aktive tiltak eller annet i løpet av perioden.
	Resultatoversikt SNU annet halvår 2005:

	Antall deltakere totalt
	Utskrevet av sosialtjenesten
	Deltakere til evaluering
	Deltakere i arbeid /annet

	45
	22
	23
	14


Motivasjonskurs og jobbverksted for uføretrygdede: ble igangsatt etter forespørsel fra Lørenskog trygdekontor.  I oktober ble det tatt inn 15 deltakere med permanent eller tidsavgrenset uføretrygd.  Målsettingen var å avklare deltakernes status i forhold til arbeidsevne.  Informere om mulighetene for å ta deltidsarbeid i tillegg til å beholde trygden helt eller delvis, samt motivere og hjelpe de av deltakerne som hadde helse og eventuelt ønske om å komme i arbeid.  

Kurset gikk over en periode på fem uker og deltakerevalueringen var udelt positiv. Flere av deltakere har også i ettertid brukt Nitor som base for videre uformelle møter og oppfølging.  

Evalueringen viser at deltakerne hadde hatt et meget godt utbytte av kurset, hovedsakelig i forhold til å tørre å søke på deltidsarbeid eller å delta i aktiviteter som brøt med den daglige rutinen, for eksempel i form av andre kurs, kvalifisering eller fysisk trening.  

Av 15 deltaker har 3 begynt i deltidsarbeid i etterkant av kurset.  Deltakerne var blitt mer bevisst sine rettigheter og muligheter til å arbeide samtidig som de var trygdet.  Samtidig viste kurset at årsakene til innvilget uføretrygd ikke hadde endret seg for mange av dem og at dette ikke var mulig å endre gjennom et motivasjonskurs.
Det er vanskelig å si om kurset har vært med på redusere trygdeutbetalinger, men det som fremkommer gjennom evalueringen er at deltakernes livskvalitet er bedret, egenavklaring er foretatt og de fleste har fått lysten på å begynne å utføre noe i tillegg til å være trygdede.
	Resultatoversikt trygdekurs

	Antall deltakere
	Deltakere i arbeid etter kurs
	Deltakere i bevegelse

	15
	3
	12


Avdeling 7. Sysselsetting

Avdelingen består av flere delprosjekter som har gitt sysselsettingstilbud til 45 deltakere i perioden januar – desember 2005:

Kjenn møtemat,  For bedre å kunne bruke tilgjengelig fag og veilederkompetanse ble arbeidsområdet reorganisert sommeren 05 og produksjonen av catering og møtemat er nå delt mellom Godbiten og kantinekjøkkenet i Kjennveien 153. Ved de to arbeidsplassene er det i tillegg til den ordinære drift, gitt opplæring i kantinefag, foretatt oppfølging og drift av kantina ved Trygdekontoret og produsert møtemat og kaker etter bestilling.  Målgruppen som har fått oppfølging gjennom tiltaket har vært ungdom tilknyttet Fylkeskommunens oppfølgingstjeneste, sosialt yrkeshemmede og andre deltakere med ønske om denne formen for arbeidsavklaring.  Det er også gitt tilbud til enkeltpersoner tilknyttet LAR-prosjektet (legemiddel assistert rehabilitering)  Kjenn møtemat har ansatt 1 veileder.

Hammer møte og kurssenter har gitt oppfølging til voksne kvinner som er under attføring / rehabilitering og deltakere tilknyttet APS tiltaket.  Oppfølgingen gis gjennom organisasjon og drift av alle aktiviteter ved møte- og kurssenteret.  Møte og kurssenteret benyttes i hovedsak til møte og kursaktiviteter for skole og oppveksttjenesten, men også øvrige deler av kommunens virksomhet benytter lokalene.  Det er gitt tilbud til 5 deltakere i 2005.  Det er gjennomført 163 møter og kurs ved møte og kurssenteret i 2005.  Det er ansatt 1 veileder i 50% stilling ved Hammer gamle skole.

Sesam barnepark har gitt tilbud om plass for inntil 10 barn i 2005.  Endrede barnehagesatser og bedret tilgang på kommunale barnehageplasser, har over tid redusert behovet, og med bakgrunn i manglende lønnsomhet ble barneparken ble nedlagt pr 31. desember 2005.  Parkplassene har i hovedsak vært reservert kursdeltakere, arbeidsledige og sosialt yrkeshemmede som har behov for barnepass for å kunne påbegynne kurs, arbeid og tiltak.  Barneparken har gitt tilbud til 13 barn i perioden.  Det har vært ansatt 1 veileder og 7 hospitanter har vært tilknyttet barneparken.

Bygningsrehabilitering .
Vedlikeholdsgruppen var første halvår ledet av 1 byggeleder og 1 arbeidsleder.  Fra august har den vært ledet av 1 arbeidsleder og daglig leder har fungert som bygningsteknisk ansvarlig.  Vedlikeholdsgruppen har gitt arbeidstrening for 11 deltakere i løpet av 2005.  Vedlikeholdsgruppen har utført flere rehabiliteringsoppdrag for kommunens Bygg og eiendomsavdeling.  Det har blitt utført flere oppdrag for Losby besøksgård.  Arbeidene med ombygging og rehabilitering av våre lokaler i Kjennveien 153 har blitt noe nedprioritert i forhold til oppdrag med inntjening, i tillegg til arbeidstreningen, men dette arbeidet har også blitt videreført gjennom hele året. 
Regelverket for arbeidsmarkedstiltaket lønnstilskudd ble fra januar 2005 endret fra å være et arbeidstreningstilskudd, til å være et tilskudd som forutsetter fast tilsetting av deltakeren ved bruk.  Tilskuddsformen har derfor ikke blitt benyttet av Nitor i 2005.  Av til sammen 45 sysselsatte i perioden, hadde 10 personer kun sosialhjelp som inntektskilde ved etableringen av tiltaket.  Ca 66% av de sysselsatte, eller 30 personer på hospitering, praksis eller arbeid for sosialhjelp er avklart i forhold til sin restarbeidsevne i løpet av perioden.  Disse har gått over i arbeid, annet tilpasset eller kvalifiserende tiltak eller blitt avklart i forhold til videre skolegang og eventuelt videre utredning av helsetilstand.  De øvrige 17 sysselsatte har et videreført tilbud ved Nitor AS fra januar 2006.
	Resultatoversikt generell sysselsetting 2005:

	Antall deltakere på generell sysselsetting 45 personer.

	Deltakere fordelt på tiltaksordning og finansiering

	Lønnstilskudd:  Aetat/andre
	Hospitering:  Aetat
	Praksisplass:  Aetat /andre
	Arbeid for sosialhjelp

	0
	5
	30
	10


